b'\n_START_ARTICLE_\nSteroid\n_START_PARAGRAPH_\nSteroid ialah sejenis sebatian organik dari jenis lipid terpenoid. Ia mempunyai dua peranan biologikal yang penting: sesetenganh steroid tertentu (seperti kolesterol) merupakan komponen utama membran plasma. Ada juga banyak jenis steroid yang berfungsi sebagai molekul pengisyarat yang mengaktifkan penerima hormon steroid dalam sel-sel._NEWLINE_Struktur teras steroid terdiri daripada tujuh belas atom karbon yang bergabung menjadi bentuk yang seakan-akan cincin yang bercantum: tiga gelungan enam-atom sikloheksana (gegelang A, B dan C di rajah yang bersebelahan) dan satu gegelang siklopentana (gegelung D). Jenis-jenis steroid bergantung kepada kelompok berfungsi yang bercantum pada gegelang asas ini serta keadaan oksidasi geglung tersebut. Steroid-steroid yang mempunyai kumpulan hidroksil di posisi ketika dan rerangka yang dihasilkan daripada kolestan dikenali sebagai sterol. Steroid-steroid juga boleh dipelbagaikan dengan ketaranya mengikut perubahan pada struktur gegelang mereka.\n_START_SECTION_\nKepentingannya dalam biologi\n_START_PARAGRAPH_\nSteroid serta metabolit-metabolit mereka sering berfungsi sebagai molekul pengisyarat. Steroid dan fosfolipid turut menjadi komponen utama membran sel._NEWLINE_Steroid juga memainkan peranan kritikal dalam beberapa penyakit tertentu. Pada kanser prostat misalnya, penghasilan steroid yang berterusan dari luar serta dalam ketumbuhan boleh mengalakkan perebakan agresif ketumbuhan tersebut.'